Page:Welsh Medieval Law.djvu/139

 ac yn gyntaf teır colofyn kyfreıth. nyt am- gen. Naỽ affeıth galanas. a naỽ affeıth tan. a naỽ affeıth lledꝛat. yntaf o naỽ affeıth galanas. yỽ tauaỽt- rudyaeth nyt amgen menegı ylle y bo y neb alather yr neb ae llatho. Eıl yỽ rodı kyghoꝛ y lad y dyn. Tꝛydyd yỽ kyt ſynhyaỽ ac ef am y lad. Petweryd yỽ dıſcỽyl. Pymhet yỽ canhy- mdeıth y llofrud. Whechet yỽ kyrchu y tref. Seıthuet yỽ ardỽyaỽ. ỽythuet yỽ bot yn poꝛth- oꝛdỽy. Naỽuet yỽ gỽelet y lad gan y odef. Dꝛos pop vn oꝛ trı kyntaf: yrodır naỽ vgeínt aryant allỽ canhỽꝛ ywadu gỽaet. Dꝛos pop vn oꝛ trı ereıll: y rodır deu naỽ vgeínt aryant allỽ deu canhỽꝛ. Dꝛos pop vn oꝛ trı dıwethaf y telır trı naỽ vgeínt aryant allỽ trychanhỽꝛ ydıwat gỽaet. neb awatto coet amaes: rodet lỽ deg wyr adeu vgeínt heb gaeth aheb alltut. athꝛı o honunt yndıofredaỽc o varchogaeth allıeín agỽꝛeıc. neb a adefho llofrudyaeth: talet ef ae genedyl sarhaet ydyn alather ỵṇ gỵṇṭaf̣. ae alanas. ac yn gyntaf y tal y llofrud ſarhaet y dyn lladedıc y tat ae vam ae vꝛodyr ae whıoꝛyd. ac os gỽꝛeıgaỽc uyd: y wreıc ageıff trayan y ſar- haet y gan yreı hynny. Tꝛayan hagen yr alanas